open-index/open-wikipedia-markdown huggingface dataset:
נעמי זייבט

**נעמי זייבט** (בגרמנית: **Naomi Seibt**; נולדה ב־18 באוגוסט 2000) היא יוצרת תוכן גרמנייה ופעילה פוליטית המזוהה עם חוגי הימין הפופוליסטי בגרמניה. את פרסומה רכשה בראשית דרכה בזכות סרטונים ברשתות החברתיות, שבהם ביקרה את מדיניות האקלים הבין-לאומית ואת התנועות הסביבתיות.

זייבט כונתה לעיתים בתקשורת כ"יריבתה" של פעילת האקלים גרטה טונברי, בין היתר בשל עמדותיה הספקניות כלפי שינוי האקלים ותמיכתה במפלגת "אלטרנטיבה לגרמניה" (AfD). בהמשך התפרסמה בזירה הבין-לאומית, לאחר ששיתפה פעולה עם גופים שמרניים שונים ופעלה גם בארצות הברית.

## ביוגרפיה
נעמי זייבט נולדה וגדלה בעיר מינסטר. אימה היא עורכת דין. בשנות לימודיה התיכוניים נטלה חלק בתחרויות ידע מדעיות אזוריות, וב־2017 סיימה את לימודיה בתיכון בציון סופי גבוה. לאחר מכן החלה ללמוד באוניברסיטת מנהיים, ובהמשך עברה ללימודי פסיכולוגיה מרחוק.

בשנת 2019 החלה לפרסם סרטונים ביוטיוב וברשתות חברתיות נוספות. סרטוניה עסקו בנושאים כמו מדיניות אקלים, חופש ביטוי וביקורת על פוליטיקאים ומוסדות תקשורת. עקב פרסום תכנים שנויים במחלוקת הושעה ערוץ היוטיוב שלה לפרקי זמן שונים, ולאחר מכן הוחזר.

מאז 2024 עברה להתגורר בארצות הברית, והמשיכה לפעול בעיקר ברשת החברתית X.

## פעילות ציבורית
זייבט נודעה בזכות עמדותיה הביקורתיות כלפי מדיניות האקלים, והציגה עצמה כמי שמתנגדת ל"גישה האזעקנית" בנושא זה. בהמשך הרחיבה את פעילותה לתחומים פוליטיים נוספים, ובהם ביקורת על מדיניות ההגירה של גרמניה, התקשורת הממסדית וארגונים בינלאומיים. זייבט הוזמנה לראיונות, כנסים ואירועים פוליטיים שונים בגרמניה ומחוצה לה, בהם אירועים של גופים שמרניים בארצות הברית.

## עמדות
בשלביה הראשונים של פעילותה ברשת, התמקדה זייבט בנושא שינוי האקלים והביעה ספקות ביחס למידת השפעתו של האדם על תהליכים אקלימיים. בהמשך הרחיבה את פעילותה לנושאים נוספים המזוהים עם הימין הפוליטי, ובהם ביקורת על מדיניות ההגירה ועל המערכת הפוליטית בגרמניה.

זייבט תיארה את עצמה כמי שתומכת בחופש ביטוי מקסימלי, ופעלה נגד מה שלטענתה הוא "צנזורה" ברשת. לאורך שנות פעילותה התראיינה לכלי תקשורת שמרניים והשתתפה בכנסים בעלי אוריינטציה דומה.

עמדותיה של זייבט עוררו מחלוקת ציבורית רבה בגרמניה ומחוץ לה. מבקריה טענו כי היא מקדמת נרטיבים פוליטיים שמטרתם לערער על מדיניות האקלים הבינלאומית, וכי היא משמשת קול צעיר עבור קבוצות פוליטיות שמרניות ורדיקליות.

במקביל, גורמים התומכים בה ראו בה דמות חדשה בזירה הציבורית האירופית, בעלת יכולת למשוך צעירים לשיח ביקורתי על סוגיות פוליטיות, תקשורתיות וחברתיות.

זייבט פרסמה תכנים ברשתות חברתיות שונות, ובהן YouTube, Instagram ו־X. סרטוניה זכו למיליוני צפיות ונידונו בכלי תקשורת בינלאומיים. כמו כן הופיעה בכנסים ואירועים פוליטיים בגרמניה, באירופה ובארצות הברית.

## ראו גם
* גרטה טונברי
* אלטרנטיבה לגרמניה
* שינוי אקלים

## קישורים חיצוניים

## הערות שוליים

קטגוריה:ימין פוליטי
פרידריך וילהלם קאוליש

ממוזער|שמאל|250px

**פרידריך וילהלם קאוליש** (בגרמנית: **Friedrich Wilhelm Kaulisch**; 15 באפריל 1827 – 13 בספטמבר 1881) היה מורה ומשורר גרמני, הידוע בעיקר בזכות שירו „אהבת אם” (Mutterliebe), שנחשב לאחד השירים הפופולריים ביותר במאה ה-19 בעולם הדובר גרמנית, נכלל כטקסט קנוני במערכת החינוך של המאה ה-19 ותחילת המאה ה-20. 

קאוליש נולד ברוסוויין  שבסקסוניה ב-15 באפריל 1827. בשנים 1857 – 1862 היה מורה באולברסדורף .

שירו המפורסם „אהבת אם”, שנכתב בסביבות 1860, קורא לילדים להכיר תודה לאמם. הוא נפתח במילים:

## קישורים חיצוניים
* Mutterliebe, באתר zgedichte.de

## הערות שוליים

קטגוריה:משוררים גרמנים
קטגוריה:ילידי 1827
קטגוריה:נפטרים ב-1881
סיגמא בוי

**סיגמא בוי** (ברוסית: "**Сигма Бой**" ובאנגלית: "**Sigma Boy**") הוא שיר של הבלוגריות הרוסיות "בטסי" בת ה־11 ו"מריה ינקובסקאיה" בת ה־12, שיצא כסינגל בחברת התקליטים Rhymes Music  ב־4 באוקטובר 2024. השיר הפך לוויראלי בטיקטוק ודורג במצעדים של ספוטיפיי, יוטיוב, Shazam, אפל מיוזיק ו־iTunes. בספוטיפיי הגיע למקום הראשון במצעד "Viral 50 Global". השיר נחשב למם פופולרי במיוחד בקרב בני דור אלפא.

## רקע והוצאה
**בטסי** הקליטה שירים במשך כמה שנים לפני יציאת "סיגמא בוי". במיוחד נודע שירה "Simple Dimple Pop It Squish" (ברוסית: "Симпл Димпл Поп Ит Сквиш"), שהיה פופולרי במיוחד באסיה. **מריה ינקובסקאיה** היא בלוגרית ומנחת טלוויזיה קבועה בערוץ הילדים הרוסי СТС Kids. ב־19 באוקטובר 2024 קיבלו בטסי ומריה את פרס "SuperLikeShow" של הערוץ בקטגוריית "הסופר־טרנד", והופיעו בטקס עם ביצוע חי של שירן "סיגמא בוי".

השיר נכתב על ידי אביה של בטסי, המלחין "מיכאיל צ’רטישצ’ב", בשיתוף עם זמר הרוק מוקקה, הידוע בעיקר בזכות שירו *"הנערה עם התספורת הקצרה"* (ברוסית: *"Девочка с каре"*). לפי צ’רטישצ’ב, השירים נולדים אצלו באופן ספונטני וללא משמעות מוגדרת מראש — הוא מקליט אותם במכשיר הקלטה, ובהמשך בוחן את "פוטנציאל הוויראליות" שלהם.

הצלחת השיר מיוחסת לתופעת "הפצה מפה לאוזן" בטיקטוק. במיוחד בלט הטיקטוקר הגרמני "Streichbruder", שהחל טרנד שבו היה משמיע את השיר בווליום גבוה בתחבורה הציבורית.

## משמעות השיר
השיר "סיגמא בוי" עוסק בדינמיקה רומנטית-חברתית שבה הדמות הגברית המרכזית היא "סיגמא בוי" – זכר סיגמא ארכיטיפ פופולרי ברשת המייצג גבר עצמאי, מופנם, מרוחק חברתית, אך נחשב למצליח ובעל כריזמה שקטה. הזמרות בשיר מתארות את ה"סיגמא בוי" כדמות נחשקת מאוד ש"כל בחורה רוצה לרקוד איתו". במקביל, הן מצהירות על ביטחון עצמי גבוה משל עצמן ומציבות תנאי ומחסום בפניו, באומרן שייקח לו זמן רב לזכות בהן.

## ביקורות ותגובות
חלק מהמבקרים תיארו אותו כ־*"brain rot"* ("ריקבון מוחי"), בשל מילותיו הנתפסות כחסרות היגיון ושימושו במונח "סיגמה".

לדברי בטסי, משמעות השיר היא: . היא הסבירה עוד כי: .

### התגובות הפוליטיות והציבוריות
"המרכז האוקראיני למאבק בדיסאינפורמציה" גינה את השיר, וכינה אותו "נשק במלחמת המידע של מוסקבה", כחלק מניסיון רוסיה "לחזק את הנרטיבים וההשפעה התרבותית שלה".

דוברת משרד החוץ הרוסי, מריה זכארובה, דחתה את הביקורת וכינתה אותה "שיגעון" ו־"רוסופוביה קלינית".

התנועה האורתודוקסית השמרנית "Sorok Sorokov" האשימה את יוצרי השיר ב"החפצת ילדים" וקראה לפרקליטות המדינה הרוסית לפתוח בחקירה. כותב השיר, מיכאיל צ’רטישצ’ב, דחה את ההאשמות.

## מצעדים
### מצעדים שבועיים

### מצעדים חודשיים

## קישורים חיצוניים

## הערות שוליים

קטגוריה:שירים ברוסית
רחמים יונה

**רחמים יונה** (נולד ב־24 בדצמבר 1946) הוא איש ציבור ישראלי שכיהן כראש המועצה האזורית מרחבים. וראש מועצה הממונה במועצות האזוריות אבו בסמה, אל קסום ונווה מדבר.

## ביוגרפיה
יונה נולד בשנת 1946 בעיראק, לפנחס ולרבקה. בשנת 1951, בהיותו בן חמש, עלה לישראל עם משפחתו, והם השתכנו במעברת מבטחים. בשנת 1953 עברה המשפחה למושב מבטחים, שהוריו נמנו על מקימיו, ובשנת 1956 עברה המשפחה למושב אשבול שם גדל והתחנך.
את לימודיו היסודיים השלים באשבול ובמבועים, ואת לימודיו התיכוניים החל במבועים והמשיך באשל הנשיא, אך עזב את בית הספר לאחר קרוב לשנה.   

בשנת 1963 התגייס לצה"ל ושירת בחיל השריון במחנה נתן. הוא השתחרר לאחר כשנתיים שירות.

לאחר שחרורו מצה"ל עבד במשק החקלאי של משפחתו כטרקטוריסט ובהמשך כנהג משאית בחברת ההובלה "מרחבי תובלה למושבים" שבה עבד במשך כארבע שנים. 

לאחר מכן שימש גזבר ומזכיר המושב אשבול במשך שש שנים, ובין השנים 1979–1982 כיהן כמזכיר מושב מבטחים. בשנת 1982 מונה למנכ"ל אגודת "מרחבי תובלה למושבים", תפקיד שבו כיהן עד 1991.

משנת 1972 היה חבר מועצת מרחבים וחבר בוועדות שונות של המועצה. בינואר 1991 בחרה בו מליאת המועצה האזורית מרחבים לכהן כראש המועצה, ושימש בתפקיד עד 1997. עם תום כהונתו שב לעבוד במשק המשפחתי ולאחר מכן שימש מנהל כוח אדם בחברת "עמית" באשקלון. 

ב־1999, לקראת הבחירות לכנסת החמש עשרה, פעל למען מפלגת עם אחד של עמיר פרץ ועבד כרכז שטח.

בבחירות ב-2002 התמודד לראשות המועצה אזורית מרחבים, אך הפסיד לאבנר מורי.

בין השנים 2005–2011 כיהן כמנכ"ל וממלא מקום גזבר של המועצה האזורית אבו בסמה.

במאי 2011, עם מינויו של ראש המועצה הממונה עמרם קלעג'י למנכ"ל משרד הפנים, מונה לראש המועצה בפועל וליו"ר הוועדה לתכנון ובנייה אבו בסמה. בינואר 2012 מונה
לתפקיד באופן קבוע על ידי שר הפנים אלי ישי, וכיהן בתפקיד עד לפירוק המועצה בנובמבר אותה שנה, אז הוקמו שתי מועצות חדשות נווה מדבר ואל קסום.
עם חלוקת המועצה שימש במשך כחצי שנה כראש המועצה הממונה של שתי המועצות, עד למינויו של איציק תומר לראש מועצת אל קסום.  לאחר מכן המשיך לכהן כראש מועצה ממונה של נווה מדבר עד דצמבר 2016. בתקופת כהונתו כראש המועצה האזורית אבו בסמה, ובהמשך כראש המועצה האזורית נווה מדבר, הוקמו בתי ספר, גני ילדים ומבני ציבור ביישובי המועצות, והוא שימש במקביל גם כיו"ר הוועדה לתכנון ובנייה אבו בסמה. 

בשנת 2017 מונה ליו"ר הוועדה מרחבית לתכנון ולבנייה אבו בסמה, אך פרש מתפקידו כעבור שנתיים. 

בשנים 2020–2022 שימש יועץ לראש עיריית רהט, פאיז אבו סהיבאן. משנת 2022 הוא משמש יועץ לראשי המועצה האזורית אל קסום, ובמקביל, משנת 2024, משמש יועץ לראש המועצה האזורית נווה מדבר סלאמה עדיסאן.

## חיים אישיים
יונה נשוי לדליה ואב לשבעה. מתגורר במושב אשבול. בנו, דורון, נהרג בתאונת דרכים ב-1999.

## תפקידים נוספים
* 1984–1991 – יו"ר הנהלת אגודה "למושב", האגודה המרכזית לתובלה.
* 1984–1991 – חבר הנהלת מועצת המובילים והמסיעים והתאחדות בעלי מפעלי הובלה.
* 2001–2021 – יו"ר הנהלת "ארגון מושבי הנגב".
* 2001–2021 – חבר הנהלת "מימי הנגב".

## הערות שוליים

קטגוריה:ראשי המועצה האזורית מרחבים
קטגוריה:ראשי המועצה האזורית נווה מדבר
קטגוריה:ראשי ועדות קרואות
קטגוריה:מועצה אזורית אבו בסמה
קטגוריה:בוגרי תיכון אזורי אשל הנשיא
קטגוריה:ישראלים ילידי עיראק
קטגוריה:אנשי המושב
קטגוריה:הנגב: אישים
קטגוריה:ישראלים שנולדו ב-1946
הנרי פיז

**הנרי רוברטס פיז** (באנגלית: **Henry Roberts Pease**; 19 בפברואר 1835 – 2 בינואר 1907) היה עורך דין, מחנך ופוליטיקאי אמריקאי, שכיהן כחבר הסנאט של ארצות הברית מטעם מדינת מיסיסיפי בין השנים 1874–1875. הוא היה גם המפקח הראשון על מערכת החינוך של מיסיסיפי, ולאחר מכן כיהן תקופת כהונה אחת בסנאט של דקוטה הדרומית.

## ביוגרפיה
### ראשית חייו והשכלה
פיז נולד בעיר וינסטד שבקונטיקט, ב־19 בפברואר 1835, בנם של סילבנוס פיז ואמליין (רוברטס) פיס. הוא התחנך בבתי הספר המקומיים ובאקדמיה של גושן, קונטיקט. בשנת 1848 החל ללמד בבית ספר, אך בהמשך החליט לפנות לקריירה משפטית. הוא למד משפטים, התקבל ללשכת עורכי הדין בשנת 1859, והחל לעסוק בעריכת דין בוושינגטון די. סי..

### קריירה
במהלך מלחמת האזרחים האמריקנית התגייס לצבא האיחוד בשנת 1862 כחייל פשוט והתקדם עד לדרגת קפטן. בזמן שלואיזיאנה הייתה תחת שלטון צבאי הוא מונה למפקח על החינוך במדינה, ובשנת 1867 מונה למפקח על חינוך המשוחררים במיסיסיפי. בשנת 1869 נבחר למפקח הממלכתי על החינוך במיסיסיפי.

פיז נבחר לסנאט של ארצות הברית מטעם המפלגה הרפובליקנית כדי למלא את מקומו של אדלברט איימס שהתפטר, וכיהן מ־3 בפברואר 1874 ועד 3 במרץ 1875. הוא בחר שלא להתמודד לכהונה נוספת. בשנת 1875 מונה על ידי הנשיא יוליסס ס. גרנט לתפקיד מנהל סניף הדואר בעיר ויקסברג, מיסיסיפי, והקים וערך את כתב העת החינוכי *Mississippi Educational Journal*.

בשנת 1881 עבר לטריטוריית דקוטה (כיום דקוטה הדרומית) והתיישב בעיר ווטרטאון, שם שירת כגזבר של המשרד הפדרלי למקרקעין בין השנים 1881–1885. בין השנים 1895–1897 כיהן תקופת כהונה אחת בסנאט של דקוטה הדרומית, כנציג המחוז ה־34 (שכלל את מחוזות מרשל ורוברטס).

### מותו
פיס נפטר בווטרטאון ב-2 בינואר 1907 ונקבר בבית העלמין מאונט הופ.

## קישורים חיצוניים
* 
* 

קטגוריה:אמריקאים ילידי קונטיקט
קטגוריה:אנשי צבא האיחוד
קטגוריה:עורכי עיתונים אמריקאים
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1835
קטגוריה:אמריקאים שנפטרו ב-1907
ג'ון הנדרסון (פוליטיקאי ממיסיסיפי)

**ג'ון הנדרסון** (באנגלית: **John Henderson**; 28 בפברואר 1797 – 15 בספטמבר 1857) היה עורך דין ופוליטיקאי אמריקאי, אשר כיהן כחבר הסנאט של ארצות הברית מטעם מדינת מיסיסיפי.

## ביוגרפיה
הנדרסון נולד ב-28 בפברואר 1797 במחוז קמברלנד שבניו ג'רזי, ועבד בצעירותו כמלח על ספינות שטוחות בנהר המיסיסיפי, תוך כדי לימודי משפטים. לאחר מכן עבר למיסיסיפי, הוסמך כעורך דין והחל לעסוק במקצועו בעיר וודוויל. הנדרסון שירת כבריגדיר גנרל במיליציה של מיסיסיפי, וכיהן כחבר הסנאט של מיסיסיפי בין השנים 1835–1836.

בשנת 1838 נבחר לסנאט של ארצות הברית מטעם המפלגה הוויגית, וכיהן קדנציה מלאה בין השנים 1839–1845. במהלך כהונתו שימש כיושב ראש הוועדה לטיוטת חוקים בקונגרס ה־26, כיושב ראש ועדת הדואר והדרכים בקונגרס ה־27, וכן כיו"ר ועדת תביעות הקרקעות הפרטיות בקונגרסים ה־27 וה־28. עם סיום כהונתו חזר לעסוק בעריכת דין בניו אורלינס שבלואיזיאנה.

בשנת 1851 הועמד לדין בבית המשפט הפדרלי בניו אורלינס באשמת הפרת חוקי הנייטרליות של 1817, בשל מעורבותו לכאורה במבצעים שניהל ההרפתקן הוונצואלי נרסיסו לופס לשחרור קובה מהשלטון הספרדי. עם זאת, הנדרסון זוכה מכל אשמה. ניסיון נוסף של לופס לפשיטה על קובה באותה שנה הסתיים באסון, כאשר כוח הפלישה שלו נלכד ורבים מאנשיו הוצאו להורג.

לאחר מכן פרש הנדרסון מהחיים הציבוריים ונפטר בעיירה פאס כריסטיאן שבמיסיסיפי, ב־15 בספטמבר 1857. הוא נקבר בבית העלמין לייב אוק שבעיירה.

## קישורים חיצוניים
* 
* 

קטגוריה:אמריקאים ילידי ניו ג'רזי
קטגוריה:עורכי דין אמריקאים במאה ה-19
קטגוריה:גנרלים בצבא ארצות הברית
קטגוריה:סנאטורים חברי המפלגה הוויגית
קטגוריה:חברי הסנאט של ארצות הברית ממיסיסיפי
קטגוריה:אמריקאים שנולדו ב-1797
קטגוריה:אמריקאים שנפטרו ב-1857
יעקב קטאווי

**יעקוב בק קטאווי** (בערבית מצרית: **يعقوب بك قطاوى**; 1801–1883) היה איש עסקים ובעל הון מצרי בולט, והיהודי המצרי הראשון שקיבל את התואר **"בֵּכ"** (بك). מוצא משפחתו מהכפר קטא (قطا), צפונית לקהיר. בנוסף, קיבל את התואר **"ברון"** מהאימפריה האוסטרו־הונגרית, אשר משפחתו נשאה את אזרחותה.

קטאווי מונה לראש משרד האוצר (נָזִיר אל־חַ’זַאנָה) בתקופת שלטונו של הח'דיו עבאס חלמי הראשון (1849–1854), ושמר על תפקידו גם תחת שלטון מוחמד סעיד והח’דיו איסמאעיל פאשה. בשנותיו האחרונות עמד בראש הקהילה היהודית בקהיר, שנקראה אז **"העדה הישראלית"** (الطائفة الإسرائيلية).

לאחר מותו בארמונו שבשוברא ב־13 באפריל 1883, ירש אותו בנו, **[[משה קטאווי|מוסא פאשה קטאווי]]** (1850–1924), בתפקיד נשיא הקהילה היהודית בקהיר.

## ראו גם
* יוסף אסלן קטאווי
* משה קטאווי
* משפחת קטאווי

קטגוריה:פוליטיקאים יהודים מצרים
קטגוריה:אנשי עסקים יהודים מצרים
קטגוריה:שרי ממשלת מצרים
קטגוריה:ילידי 1801
קטגוריה:נפטרים ב-1883
תומאס היקמן ויליאמס

**תומאס היקמן ויליאמס** (באנגלית: **Thomas Hickman Williams**; 20 בינואר 1801 – 3 במאי 1851) היה פוליטיקאי אמריקאי, אשר כיהן כחבר הסנאט של ארצות הברית מטעם מיסיסיפי.

## ביוגרפיה
ויליאמס נולד ב-20 בינואר 1801 במחוז ויליאמסון שבטנסי, ולמד בבתי הספר הציבוריים המקומיים. לאחר מכן עבר למיסיסיפי, השתקע במחוז פונטוטוק, ועסק בחקלאות. ויליאמס מונה ולאחר מכן נבחר מטעם המפלגה הדמוקרטית לסנאט של ארצות הברית כדי למלא את המושב שהתפנה בעקבות התפטרותו של ג'יימס טרוטר. הוא כיהן בתפקידו מ־12 בנובמבר 1838 עד 3 במרץ 1839. בשנת 1843 התמודד על תפקיד מושל מיסיסיפי, אך הפסיד לאלברט בראון. משנת 1845 ועד מותו ב־1851 שימש ויליאמס כמזכיר וגזבר של אוניברסיטת מיסיסיפי שבעיר אוקספורד, ונודע בכינוי "אבי האוניברסיטה המדינתית" משום שהיה הראשון שהציע את הקמתה וסייע בפועל להקמתה.

ויליאמס נפטר ב-3 במאי 1851 במטע שלו שמדרום לעיירה פונטוטוק, ונקבר בבית העלמין הפרטי שבאחוזת משפחתו.

## קישורים חיצוניים
* 
* 

קטגוריה:אמריקאים ילידי טנסי
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1801
קטגוריה:אמריקאים שנפטרו ב-1851
סידני שיינברג

**סידני ג'יי שיינברג** (באנגלית: **Sidney Jay Sheinberg**; 14 בינואר 1935 – 7 במרץ 2019) היה איש עסקים, עורך דין ומנהל בתעשיית הבידור האמריקאית. הוא כיהן כנשיא ומנכ"ל של MCA Inc. ושל יוניברסל פיקצ'רס במשך יותר מ-40 שנה.

## ראשית חייו והשכלתו
שיינברג נולד בקורפוס כריסטי, טקסס, להורים מהגרים יהודים. אימו טילי (גרוסמן) הייתה ממוצא אוקראיני, ואביו הארי שיינברג ממוצא פולני. שיינברג נולד וגדל בטקסס. בשנת 1955 סיים את לימודיו באוניברסיטת קולומביה ובהמשך למד בבית הספר למשפטים של אוניברסיטת קולומביה שם קיבל תואר. הוא קיבל את מדליית ההצטיינות ואת פרס ג'ון ג'יי מטעם האוניברסיטה.

## קריירה
בקיץ 1958 עבר לקליפורניה והחל ללמד בפקולטה למשפטים של UCLA. בשנת 1959 הצטרף למחלקה המשפטית של חברת Revue Productions, שהייתה אז חטיבת טלוויזיה של MCA (והקדימה את יוניברסל טלוויז'ן). ב-1962 היה מעורב ברכישת אולפני יוניברסל בידי MCA.

שיינברג מזוהה במיוחד עם גילוי הבמאי סטיבן ספילברג. בסוף שנות ה-60 צפה בסרטו הקצר הראשון של ספילברג, Amblin' והחתים אותו ב-1968 על חוזה לתקופה של שבע שנים. שיינברג אמר לספילברג: "הרבה אנשים ילכו איתך בהצלחה; אני אלך איתך בכישלון".

ב-1971 מונה לנשיא יוניברסל טלוויז'ן. ביוני 1973 נבחר לנשיא ומשנה למנכ"ל MCA ויוניברסל, לצדו של לו ווסרמן. יחד הפכו את יוניברסל לאחת החברות הגדולות בהוליווד.

תחת הנהגתו יצאו מ-יוניברסל שלושת סרטי הקופות הגדולים ביותר של השנים 1975–1993: מלתעות, אי.טי. ופארק היורה. שיינברג תמך בספילברג גם כשהסרט מלתעות חרג מהתקציב וצפוי היה לכישלון.

בין הסרטים שהפיק או קידם: רשימת שינדלר ובחזרה לעתיד (שא שמו הציע לשנות ל"איש החלל מפלוטו").

שיינברג היה שותף להקמת יוניברסל מיוזיק גרופ דרך רכישת מוטאון ב-1988 ו-Geffen Records ב-1990.

בשנות ה-80 היה מעורב בעימותים משפטיים מול נינטנדו בענייני זכויות ל-דונקי קונג. המשפט הסתיים בניצחון נינטנדו. ובהמשך היה מעורב גם במאבקי עריכה בסרט ברזיל של טרי גיליאם.

ב-1990 עמד מאחורי מכירת MCA ל-מאטסושיטה היפנית תמורת 6.59 מיליארד דולר. ב-1995 עזב את יוניברסל והקים את חברת ההפקות The Bubble Factory.

## פעילות ציבורית ופרסים
שיינברג שימש כחבר בוועד הארצי של ה-National Conference of Christians and Jews, בוועדים של Pitzer College, הוועד היהודי-אמריקאי, מכון המחקר למניעת עיוורון, מרכז שמעון ויזנטל ועוד. הוא כיהן כסגן יו"ר Human Rights Watch והיה שותף להקמת Children's Action Network. הוא זכה בפרסים רבים, ובהם מדליית ג'ון ג'יי, פרסי זכויות אדם ופרסים מטעם גופים קולנועיים והקהילה הלהט״בית. רחוב באולפני יוניברסל נקרא על שמו ב-2008.

## חיי אישיים
בשנת 1956 נישא לשחקנית לוריין גארי. לזוג שני בנים, ויליאם וג'ונתן, שהקימו איתו את The Bubble Factory.

## פטירה
שיינברג נפטר ב-7 במרץ 2019 בבוורלי הילס, קליפורניה, ממחלת פרקינסון, בגיל 84.

## קישורים חיצוניים
* 

## הערות שוליים

קטגוריה:אנשי עסקים אמריקאים
קטגוריה:עורכי דין אמריקאים
קטגוריה:אמריקאים שנולדו ב-1935
קטגוריה:אמריקאים שנפטרו ב-2019
היסטוריה ירוקה של העולם

**היסטוריה ירוקה של העולם: הסביבה והתמוטטות של אימפריות גדולות** (באנגלית: **A Green History of the World: The Environment and the Collapse of Great Civilizations**) הוא ספר עיון בהיסטוריה סביבתית והיסטוריה גדולה מאת קלייב פונטינג שיצא לאור בשנת 1991. 

הספר מתאר את ההיסטוריה של נפילות של אימפריות גדולות בעולם ועל ההשפעות הסביבתיות לאורך ההיסטוריה - הנפילה של איי הפסחא, דעיכת עמק שומר ודעיכת  תרבות עמק האינדוס, דעיכת האימפריה הרומית, דעיכת המזרח התיכון. כמו כן הספר דן בתקופות ונושאים כמו ציידים לקטים, המהפכה הנאוליתית, השפעות היהדות והנצרות, עליית הערים והמהפכה התעשייתית.

## קישורים חיצוניים
*היסטוריה ירוקה של העולם באתר אמזון
*רקע על הספר היסטוריה ירוקה של העולם מתוך אתר אקו-בוק

קטגוריה:היסטוריה גדולה
נבחרת ניו זילנד בכדורגל עד גיל 23

**נבחרת ניו זילנד בכדורגל עד גיל 23** מייצגת את ניו זילנד בתחרויות כדורגל של המשחקים האולימפיים. 

## היסטוריה
נבחרת ניו זילנד בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה.

### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 2008 - ראיין נלסן, סימון אליוט, כריס קילן
* 2012 - ראיין נלסן, מייקל מקגלינצ'י, שיין שמלץ
* 2020 - וינסטון רייד, מייקל בוקסאול, כריס ווד
* 2024 - מייקל בוקסאול, ג'ו בל, סרפריט סינג

## שחקנים בולטים
* כריס ווד - 3 שערים
* כריס ווד - 7 משחקים

## קישורים חיצוניים
* נתונים מאתר transfermarkt (אולימפיאדות)
* נתונים מאתר globalsportsarchive
* נתונים מאתר worldfootball

## הערות שוליים

ניו זילנד
קטגוריה:ניו זילנד: כדורגל
כדורגל
סטיב גולי

**סטיב גוֹלי** (באנגלית: **Steve Gawley**; נולד ב-1952) הוא אמן אפקטים מיוחדים אמריקאי שהיה מועמד לפרס אוסקר לאפקטים הטובים ביותר בטקס פרסי אוסקר ה-62 עבור עבודתו בסרט "בחזרה לעתיד 2". הוא היה מועמד לפרס יחד עם ,  וקן רלסטון.

מלבד זאת, השתתף בהכנת סרטים נוספים רבים, דוגמת "מלחמת הכוכבים – פרק 4: תקווה חדשה", "מלחמת הכוכבים – פרק 5: האימפריה מכה שנית", "שודדי התיבה האבודה", "מלחמת הכוכבים – פרק 6: שובו של הג'דיי", "בחזרה לעתיד", "קוקון", "נס ברחוב שמונה", "יום במלכודת", "מי הפליל את רוג'ר רביט", "אינדיאנה ג'ונס ומסע הצלב האחרון", "בחזרה לעתיד 3", "המרדף אחר אוקטובר האדום", "מלכודת אש", "הרפתקאות רוקטיר", "פארק היורה", "מסע בין כוכבים: דורות", "הפלישה ממאדים", "גברים בשחור", "מלחמת הכוכבים – פרק 1: אימת הפנטום", "ספייס קאובויס", "אינטליגנציה מלאכותית", "פרל הארבור", "מלחמת הכוכבים – פרק 2: מתקפת המשובטים", "שודדי הקאריביים: תיבה של איש מת" ו"שודדי הקאריביים: סוף העולם". לאחר יציאת סרט זה, ב-2007, פרש מהתחום.

## קישורים חיצוניים

## הערות שוליים

קטגוריה:אמריקאים שנולדו ב-1952
יום החיסכון העולמי

**יום החיסכון העולמי** נקבע ב-31 באוקטובר 1924, במהלך הקונגרס הבין-לאומי הראשון של בנק החיסכון (האגודה העולמית של ) במילאנו, איטליה. הפרופסור האיטלקי פיליפו רביצה הכריז על יום זה כ"יום החיסכון העולמי" ביום האחרון של הקונגרס. בהחלטות קונגרס החיסכון הוחלט כי 'יום החיסכון העולמי' צריך להיות יום המוקדש לקידום חיסכון בכל רחבי העולם. במאמציהם לקדם חסכנות, פעלו בנקי החיסכון גם להשגת תמיכה של בתי הספר, אנשי דת, אגודות תרבות וספורט, אגודות מקצועיות ואגודות נשים.

נציגים של 29 מדינות רצו להזכיר את החשיבה על חיסכון לציבור העולמי ואת הרלוונטיות שלה לכלכלה ולפרט. יום החיסכון העולמי מתקיים בדרך כלל ב-31 באוקטובר – למעט במדינות בהן יום זה הוא חג לאומי, שכן הרעיון הוא שהבנקים יהיו פתוחים, כך שהאנשים יוכלו להעביר את כספם לחשבונות חיסכון. בגרמניה יום החיסכון העולמי מתקיים ביום העסקים האחרון לפני ה-31 באוקטובר, מכיוון שזהו חג ציבורי במדינות מסוימות (). באיטליה,  הוציא בול רגיל בשנת 2024 המוקדש ליום החיסכון העולמי, במלאת מאה שנה לקביעת היום.

הרעיון של יום החיסכון העולמי לא נוצר באופן ספונטני. היו דוגמאות לימים אחרים שהיו מחויבים לרעיון של חיסכון בכסף כדי להשיג רמת חיים גבוהה יותר. לדוגמה, בספרד נחגג יום החיסכון הלאומי הראשון בשנת 1921. במדינות אחרות, כמו גרמניה, היה צורך להחזיר את אמון האנשים בחסכונות מכיוון שרבים מהם איבדו את חסכונותיהם בהיפר-אינפלציה ברפובליקת ויימאר ב-1923.

לאחר מלחמת העולם השנייה, יום החיסכון העולמי המשיך והגיע לשיא הפופולריות שלו בשנים 1955–1970, ובמדינות מסוימות הוא הפך למסורת. באוסטריה, למשל, הקמע הרשמי של החיסכון, המכונה "Sparefroh" ("חוסך שמח", או ליתר דיוק "שמור בשמחה!") הגיע למודעות גבוהה יותר למותג מאשר נשיא הרפובליקה ואפילו רחוב נקרא על שמו. בשנות ה-70 הגיע ה-Sparefroh-Journal, מגזין חינוכי לצעירים, לתפוצה של 400,000 עותקים.

כיום, ההתמקדות של הבנקים המארגנים את יום החיסכון העולמי היא במדינות מתפתחות, שבהן אנשים רבים אינם מחוברים לבנק. בנקי חיסכון ממלאים תפקיד חשוב בהגדלת החיסכון במדינות האלו, עם קמפיינים ויוזמות מסוימות כגון עבודה עם ארגונים לא ממשלתיים על מנת להגדיל את מספר חשבונות החיסכון המוחזקים על ידי העניים.

## קישורים חיצוניים

* 
* דף האינטרנט של המכון לחיסכון ובנקאות קמעונאית ליום החיסכון העולמי

## הערות שוליים

קטגוריה:ימי מודעות
קטגוריה:אירועים בחודש אוקטובר
קטגוריה:כלכלה
עבדאללה חמוד

**עבדאללה חוסיין חמוד** (באנגלית: **Abdullah Hussein Hammoud**, בערבית: **عبدالله حُسَيْن حمود**, בתעתיק מדויק: **עבדאללה חסין חמוד**; נולד ב-19 במרץ 1990) הוא פוליטיקאי אמריקאי המכהן כראש עיריית דירבורן החל משנת 2022.

## קריירה

## קישורים חיצוניים

* 

## הערות שוליים

קטגוריה:אמריקאים ילידי מישיגן
קטגוריה:ראשי עיריות בארצות הברית
קטגוריה:חברי בית המחוקקים של מישיגן
קטגוריה:חברי המפלגה הדמוקרטית (ארצות הברית)
קטגוריה:אמריקאים ממוצא לבנוני
קטגוריה:אמריקאים שנולדו ב-1990
זימון (פירושונים)

קטגוריה:שמות פרטיים
קטגוריה:שמות משפחה
קטגוריה:שמות משפחה המבוססים על השם שמעון
אסימי גויטה

**אסימי גויטה** (בצרפתית: **Assimi Goïta**; נולד ב-9 בנובמבר 1983) הוא איש צבא מאלי השולט במאלי החל משנת 2021. הוא מכהן כנשיא מאלי החל משנת 2025, כאשר לפני כן כיהן כסגן נשיא מאלי הזמני תחת הנשיא הזמני בה נדאו  בין השנים 2020–2021, ולאחר מכן כנשיא מאלי הזמני עד לשנת 2025. בנוסף, מכהן כנשיא קונפדרציית מדינות הסאהל  החל משנת 2024.

## ביוגרפיה

גויטה נולד בבמקו, ובשנת 2002 סיים את לימודיו בבית הספר הצבאי המשותף . בהמשך הוצב בפלוגת סיור 134 בגאו, ובמהלך הקריירה שלו עבר הכשרה צבאית וקורסים מתקדמים במדינות כמו גרמניה, גבון, צרפת וארצות הברית. לאחר ההפיכה הצבאית במאלי בחודש אוגוסט 2020, הוא הפך למנהיג מאלי בפועל כיושב ראש הוועדה הלאומית להצלת העם , חונטה צבאית שתפסה את השלטון מידי הנשיא לשעבר איברהים בובאכר קייטה. חודש לאחר מכן מונה לסגן נשיא מאלי הזמני, תחת הנשיא הזמני החדש בה נדאו, אליו גויטה העביר את השלטון לאחר לחץ בין-לאומי לעשות זאת.

בחודש מאי 2021, בעקבות מחלוקת בממשלה, תפס גויטה את השלטון מידי נדאו בהפיכה צבאית נוספת, ומונה כנשיא הזמני. השלטון שלו התאפיין בסמכותנות גוברת, וכן בקשרים מתוחים עם הקהילה הכלכלית של מדינות מערב אפריקה, ארצות הברית וצרפת. ממשלתו של גויטה ניתקה את קשריה הצבאים של מאלי עם צרפת, וכרתה ברית עם רוסיה ועם קבוצת וגנר.

בחודש ינואר 2024 הודיע על פרישתה של מאלי מהקהילה הכלכלית של מדינות מערב אפריקה, ועל הקמתה של קונפדרציית מדינות הסאהל  יחד עם המנהיגים הצבאיים של בורקינה פאסו וניז'ר.

בשנת 2024 הוא דחה ללא הגבלת זמן את הבחירות לנשיאות מאלי, ובחודש מאי 2025 פירק את כל המפלגות הפוליטיות. ב-3 ביולי 2025 מועצת המעבר הלאומית  אישרה לגויטה להישאר בתפקידו כנשיא מאלי למשך תקופה של חמש שנים, הניתנת לחידוש "כמה פעמים שצריך" וללא בחירות.

## קישורים חיצוניים

## הערות שוליים

קטגוריה:נשיאי מאלי
קטגוריה:אנשי צבא
קטגוריה:ילידי 1983
ג'יימס טרוטר

**ג'יימס פישר טרוטר** (באנגלית: **James Fisher Trotter**; 5 בנובמבר 1802 – 9 במרץ 1866) היה פוליטיקאי אמריקאי, אשר כיהן כחבר הסנאט של ארצות הברית מטעם מדינת מיסיסיפי.

## ביוגרפיה
טרוטר נולד ב־5 בנובמבר 1802 במחוז ברונסוויק שבווירג'יניה. הוא עבר למזרח טנסי, למד בבתי ספר פרטיים ולמד משפטים, ובשנת 1820 הוסמך כעורך דין.

בשנת 1823 החל לעסוק בעריכת דין בעיר המילטון שבמיסיסיפי. טרוטר היה בעל עבדים. בין השנים 1827–1829 כיהן כחבר בית הנבחרים של מיסיסיפי, ולאחר מכן כחבר הסנאט של מיסיסיפי בין השנים 1829–1833. בשנת 1833 מונה לשופט בבית המשפט המחוזי של מיסיסיפי. מאוחר יותר מונה לסנאט של ארצות הברית מטעם המפלגה הדמוקרטית, כדי למלא את מקומו של הסנאטור המתפטר ג'ון בלאק. הוא כיהן בתפקידו מ־22 בינואר עד 10 ביולי 1838, אז התפטר.

בין השנים 1839–1842 כיהן טרוטר כשופט בבית המשפט העליון של מיסיסיפי, לאחר שמונה למלא את מקומו של השופט דניאל וו. רייט שהתפטר. בשנת 1839 נבחר לקדנציה מלאה בת שש שנים, אך התפטר ב־1842 ועבר לעיר הולי ספרינגס, שם חזר לעסוק בעריכת דין.

בין השנים 1855–1857 שירת כסגן הקנצלר של המחוז הצפוני של מיסיסיפי, ובין 1860–1862 היה פרופסור למשפטים באוניברסיטת מיסיסיפי. בשנת 1866 מונה שוב לשופט בבית המשפט המחוזי, וכיהן עד מותו באותה שנה.

טרוטר נפטר ב־9 במרץ 1866 בעיר הולי ספרינגס שבמיסיסיפי, ונקבר בבית העלמין הילקרסט.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1802
קטגוריה:אמריקאים שנפטרו ב-1866
הוסרים פולניים

250px|ממוזער
**הוסרים פולניים** או **הוסרים מכונפים** (בפולנית: **skrzydlata husaria**) היו יחידות פרשים כבדים שפעלו בממלכת פולין והאיחוד הפולני-ליטאי בין 1503 לפירוקם ב-1776.

לבוש ההוסרים היה ראוותני וכלל שריון גוף (בין היתר קיראס) מעוטר בקישוטי זהב, קסדת בורגון או קסדת זיזאק, כמו גם כלי נשק רב-תכליתיים כגון חניתות, חרבות ארוכות, אקדחים, קרבינים, אלות, גרזנים, פטישי מלחמה ומכשי פרשים (נדזיאק). ההוסרים נהגו לעטות כנפיים שהורכבו באופן מסורתי מנוצות של עופות דורסים, אשר חוברו לשריון או לאוכף במראה של כנפי מלאך.

ההוסרים המוקדמים היו יחידות פרשים קלות של לוחמים סרבים גולים שהגיעו לפולין מהונגריה כשכירי חרב בתחילת המאה ה-16. בעקבות הרפורמות של המלך סטפאן באטורי, הצבא הפולני אימץ רשמית את היחידה והפך אותה ליחידת פרשים כבדים, כאשר חיילים רבים גויסו מהאצולה הפולנית. ההוסרים הפולנים נבדלו מההוסרים הקלים והלא-משוריינים שהתפתחו במקביל מחוץ לפולין והפכו לנפוצים ברחבי אירופה. ההוסרים לקחו חלק במערכות הפולניות השונות של המאה ה-17 בין היתר כנגד העות'מאנים והשוודים, יכולתם הצבאית הגיעה לשיא במצור על וינה בשנת 1683, כאשר הם השתתפו בהסתערות הפרשים הגדולה ביותר בהיסטוריה והדפו בהצלחה את ההתקפה העות'מאנית. מהקרב האחרון בו השתתפו בשנת 1702 (במהלך המלחמה הצפונית הגדולה) ועד לפירוקם הרשמי בשנת 1776, ההוסרים המיושנים הועברו בעיקר לתפקידים טקסיים.

## ציוד ופריטי לבוש
[250px|ממוזער|חליפת הוסר מכונף מ[המאה ה-17, מוזיאון הצבא הפולני.]]

Mzwdr 958 ml 002.jpg|קסדת 'זיזאק'
Kežmarok hrad 04 02.jpg|שריון וקסדה מעוטרים
Даспехі крылатага гусара.jpg|שריון כולל כנפיים
Karacena.JPG|'קרזנה' (שריון קשקשים)
Nadziak.jpg|'נדזיאק' (מכש פרשים)
Mzwdr 953 ml 001 kłuszyn.jpg|קיראס


## ראו גם
* הוסר
* קירסיר

## קישורים חיצוניים

## הערות שוליים

קטגוריה:חיל הפרשים
קטגוריה:הוסרים
קטגוריה:פולין: היסטוריה
קסטלנואובו דון בוסקו

**קסטלנואובו דון בוסקו** (לשעבר: **קסטלנואובו ד'אסטי**) היא קומונה (עירייה) בנפת אסטי שבאזור פיימונטה שבצפון איטליה, הממוקמת כ-20 קילומטר מזרחית לטורינו וכ-25 קילומטרים צפונית-מערבית לאסטי, על גבעה סמוך למפגש הנחלים נביסאנו וברדלה.

מקורה של קסטלנואובו, כפי שמעיד השם ("הטירה החדשה"), קשור לבניית טירה לפני שנת 1000 לספירה, וסביבה התפתח היישוב במשך הזמן.

## אתרים בולטים
במרכז העיירה, בנקודה הגבוהה ביותר, ניצב מגדל שמקורו מימי הביניים בעל מבנה מרובע. המגדל, המשולב במסלול "קסטלי אפרטי" של דרום פיימונטה, הוא יחד עם מספר שרידים סמוכים כל שנותר מן הטירה ששלטה בעבר על היישוב. לצידו ניצב מקדש משלהי המאה ה-18, המוקדש ל"גבירת הטירה", שנבנה בסגנון בארוק.

כנסיית סנט אנדראה שוכנת גם היא בחלקו העליון של היישוב, ומאופיינת בחזית פשוטה מהמאה ה-18. תוכנית המבנה מרכזית, ובה שמור ציור מאת גוליילמו קאצ'ה, המכונה "מון-קלבו".

סביב מבנה הפולחן ניצבים מספר מבנים בולטים מתקופות שונות - מימי הביניים ועד לסגנון הליברטי (אר נובו). לתקופה האחרונה משתייכת "קאסה פיליפֶלו" המוקפת בגינה.

בדרך היורדת לחלקו התחתון של הכפר ניצבים מבנים חשובים נוספים, בהם כנסיית סן ברתולומאו בסגנון המאה ה-18 וארמון ריבאלבה, שהקפלה שלו נכללת גם היא במסגרת מסלול "קסטלי אפרטי", ושוכן בכיכר מרכזית השולטת על הסביבה.
ממוזער|כנסיית סנט אוזביו

### כנסיית סנט אוזביו
בקרבת היישוב, לאורך הדרך המובילה אל ברצאנו די סן פייטרו, נמצאת כנסיית סנט אוזביו הקטנה. חזיתה שוחזרה במאה ה-18, בעוד ששאר חלקי המבנה עדיין מציגים מאפיינים מימי הביניים, ובהם מספר קשתות ממוסגרות באזור האפסיס.

באזור קיימים גם כנסיית סנטה מריה די קורנרטו, כנסיית סן מיקלה ארקאנג'לו הכפרית, וכנסיית סנטה מריה די רזטו (בפרציון מונדוניו). הראשונה הייתה במצב ירוד עד שנת 2000, אז עברה שימור מקיף: שרידי אולם התפילה והפסולת של מגדל הפעמונים שקרס מאה שנה קודם לכן פונו, והאפסיס הרומנסקי שומר וחוזק, תוך סגירת חזית הכנסייה לשימוש כקפלה.
ממוזער|כנסיית סן מיקלה ארקאנג'לו

### כנסיית סן מיקלה ארקאנג'לו
הכנסייה השנייה מצויה על גבעה חשופה ונופית על שביל המחבר בין קסטלנובו דון בוסקו למנזר וצולאנו. הכנסייה השלישית עדיין פעילה כיום; היא שוכנת על גבעה סמוך לאזור גארזיו. חזותה החיצונית שמורה למדי, בעוד החזית מן המאה ה־18 השתמרה פחות, ובתוכה מצוי פרוזדור שנבנה בראשית המאה ה־20, עם אפסיס מאבן ומבנה מלבנים.

בנוסף לבזיליקת דון בוסקו שבפרציון קולה דון בוסקו, הוקמה בעיירה בשנת 1898 אנדרטה לכבוד הקדוש – פסל מעשה ידי הפסל ג'ובאני אנטוניו סטוארדי, המוצב בחלקה התחתון של הכיכר המרכזית.

## קישורים חיצוניים
* 

## הערות שוליים

קטגוריה:איטליה: טירות
שמואל אביעזר

**שמואל דוד אביעזר** (ט"ו בשבט ה'תרפ"ז, 18 בפברואר 1927 – ב' בסיוון ה'תשע"ה, 20 במאי 2015) היה איש ציבור ונומיסמטיקאי ישראלי, ראש המועצה המקומית הראשון של בית שמש וסגן יו"ר מחלקת המטבע בבנק ישראל.

## ביוגרפיה
נולד בבגדאד לשלמה ומוזלי. בבגדאד עבר בחברת מסחר יהודית, וכך רכש שליטה בשפה האנגלית. עלה לישראל במבצע עזרא ונחמיה בינואר 1951, והתגורר במעברת הר טוב, שנקראה בהמשך בית שמש. בספטמבר 1953 הוקמה מועצה מקומית בבית שמש, והוא נבחר לעמוד בראשה. כיהן בתפקיד עד להתפטרותו בספטמבר 1954.

לאחר התפטרותו עבר לירושלים והחל לעבוד בבנק ישראל. תחילה עבד במחלקת כוח האדם, ובשנת 1969 הצטרף למחלקת המטבע האחראית על הדפסת שטרות והטבעת מטבעות ועל מניעת זיופים, והיה למנהל יחידת ההנפקה וסגן מנהל מחלקת המטבע, עד צאתו לגמלאות  ב-1992. תחת ניהולו החליפה ישראל מטבע פעמיים - מלירה ישראלית לשקל ישן (1980) וממנו לשקל חדש (1985). 

נפטר ב-20 במאי 2015, ונקבר בבית העלמין ירקון.

## פרסומיו
פרסם מאמרים בנומיסמטיקה בבמות שונות בארץ ובעולם. ערך את קטלוג השטרות והמטבעות של בנק ישראל ב-1990.

מלבד זאת, חיבר שני ספרים  קשורים ליהדות עיראק: 
* "**מי הוורדים**" (1996) – רומן עלילתי העוסק בחיי הקהילה היהודית בעיראק. תורגם גם לאנגלית.
* "**תמרים מן הדקל**" (1997) – סיפורים מהווי היהודים בעיראק. 

## חיים אישיים
היה נשוי למרים לבית שטיינר, ניצולת השואה, סופרת, חוקרת שואת יהודי יוגוסלביה, פעילה במדור לגביית עדויות ביד ושם וחברת הוועדה לציון חסידי אומות העולם. כיהנה כנשיאת "התאחדות עולי יוגוסלביה (לשעבר)". הזוג התגורר בנס ציונה ובגבעתיים, ולהם בת אחת.

## קישורים חיצוניים
* 

## הערות שוליים

קטגוריה:נומיסמטיקאים
קטגוריה:עובדי בנק ישראל
קטגוריה:ראשי מועצת בית שמש
קטגוריה:נס ציונה: אישים
קטגוריה:גבעתיים: אישים
קטגוריה:ירושלים: אישים
קטגוריה:ישראלים ילידי עיראק
קטגוריה:עולים בשנות ה-1950
קטגוריה:ישראלים שנולדו ב-1927
קטגוריה:ישראלים שנפטרו ב-2015
קטגוריה:אישים הקבורים בבית הקברות ירקון
ג'ון בלאק (פוליטיקאי ממיסיסיפי)

**ג'ון בלאק** (באנגלית: **John Black**; 11 באוגוסט 1800 – 29 באוגוסט 1854) היה פוליטיקאי אמריקאי ממדינת מיסיסיפי, שכיהן כחבר הסנאט של ארצות הברית מטעם המפלגה הוויגית בין השנים 1832–1838.

## ביוגרפיה
בלאק נולד ב-11 באוגוסט 1800 במדינת מסצ'וסטס, ועבד בתחילת דרכו כמורה. לאחר מכן עבר ללואיזיאנה, שם עסק בעריכת דין. מאוחר יותר עבר למיסיסיפי, ובשנת 1826 נבחר לשופט, ובהמשך נבחר גם לבית המשפט העליון של מיסיסיפי.

בשנת 1832 מונה בלאק על ידי המושל  לסנאט של ארצות הברית, כנציג הסיעה הג'קסונית – התנועה שקדמה למפלגה הדמוקרטית של ימינו – כדי למלא את מקומו של פאוהטן אליס שהתפטר. בהמשך התמודד בעצמו על המושב בסנאט, הפעם כנציג האנטי־ג'קסונים (שיהפכו מאוחר יותר למפלגה הוויגית), וכיהן בסנאט מ־22 בנובמבר 1833 עד 22 בינואר 1838, אז התפטר.

במהלך כהונתו שימש כיושב ראש ועדת הסנאט לענייני קרקעות פרטיות. לאחר שעזב את הסנאט עבר לעיר וינצ'סטר שבווירג'יניה, שם חזר לעסוק בעריכת דין עד מותו ב-29 באוגוסט 1854.

כמו פוליטיקאים רבים מדרום ארצות הברית בתקופתו, גם ג'ון בלאק היה בעל עבדים. 

## קישורים חיצוניים
* 
* 

## הערות שוליים

קטגוריה:אמריקאים ילידי מסצ'וסטס
קטגוריה:סנאטורים חברי המפלגה הוויגית
קטגוריה:חברי הסנאט של ארצות הברית ממיסיסיפי
קטגוריה:אמריקאים שנולדו ב-1800
קטגוריה:אמריקאים שנפטרו ב-1854
אימהות מושלמות

**אימהות מושלמות** (באנגלית: **Adoration**) הוא סרט דרמה ארוטי אוסטרלי משנת 2013 בבימוי של אן פונטיין , עם נעמי ווטס ורובין רייט בתפקידים הראשיים.

התסריט מבוסס על הסיפור "The Grandmothers" של דוריס לסינג.

הסרט היה מועמד לחמושה פרסי האקדמיה האוסטרלית לאמנויות הקולנוע והטלוויזיה: תסריט מעובד, עיצוב אמנותי, עיצוב תלבושות, השחקנית הטובה ביותר בתפקיד מוביל (נעמי ווטס). ווטס זכתה בפרס השחקנית הטובה ביותר של מבקרי הקולנוע של אוסטרליה.
## תקציר העלילה
ליל (נעמי ווטס) ורוז (רובין רייט) גדלו זו לצד זו על חוף הים בניו סאות' ויילס באוסטרליה. שתי בלונדיניות שבילו זמן רב בשחייה בים ובשיזוף. הן התחתנו, ליל ילדה את איאן (ג'יימס פרצ'וויל) ורוז ילדה את טום (זאווייר סמואל). רוז נשואה להרולד (בן מנדלסון), מורה לתיאטרון וליל הייתה נשואה לתיאו שנהרג בתאונה.

איאן וטום גדלים ביחד וכמו אימותיהם, הם מבלים שעות רבות בפעילות בים. כעת הם בחורים יפים וחסונים.

הרולד קיבל משרה מכובדת באוניברסיטה בסידני אך רוז מסרבת לעבור לשם. בסופו של דבר הם מתגרשים והרולד מקים משפחה משלו.

איאן חושק ברוז והיא נענית לו. בתגובה מקיים טום יחסי מין עם ליל וכולם נהנים. עם הזמן נושא טום את מרי (ג'סיקה טובי) ואיאן את האנה (סופי לואו). כעבור שנים נולדות הנכדות אליס ושירלי והסבתות הולכות עם הבנים, הכלות והנכדות לים וכולם מבלים שם.

איאן מגלה שטום ממשיך ביחסי מין עם ליל והוא מגלה זאת לכולם. הכלות עוזבות בכעס עם הנכדות והבנים ממשיכים ביחסים עם האימהות ובבילויים ושיזוף בים.

## צוות השחקנים

## קישורים חיצוניים

*אימהות מושלמות, באתר אידיבי
*טום, רוז, איאן וליל, באתר יוטיוב

קטגוריה:סרטי 2023
קטגוריה:סרטים אוסטרליים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים ארוטיים
אם כל המצגות

ממוזער|דגלאס אנגלברט בזמן החזרות למצגת
המצגת הידועה בשם **אם כל המצגות** (The Mother of All Demos) היא אירוע שהתקיים ב-9 בדצמבר 1968 במסגרת Fall Joint Computer Conference (ACM/IEEE) בסן פרנסיסקו.. באירוע דאגלס אנגלברט וצוותו מ-Augmentation Research Center (ARC) במכון המחקר סטנספורד (כיום SRI International) הציגו בפומבי את מערכת ה־oN-Line System (NLS).

הרעיון המרכזי עמד על כך שהמחשב אינו רק כלי חישובי אלא כלי שמטרתו הגדלת היכולת האינטלקטואלית של האדם (augmenting human intellect). המערכת אפשרה עבודה אינטראקטיבית, שיתוף פעולה ותצוגה גרפית.

## ההדגמה
ההצגה נמשכה כ-90 דקות ונערכה בפני כ-1,000 מומחים בתחום המחשוב. במהלך ההצגה הוצגו בו-זמנית מספר טכנולוגיות פורצות-דרך, בהן:
* עכבר-מחשב (computer mouse) - אחד הפריטים המזוהים ביותר עם האירוע.
* ממשק גרפי עם חלונות (windows), קישורים היפרטקסטואליים (hypertext) וניווט באמצעות עכבר.
* עריכת מסמכים בזמן אמת, שיתוף מסך ועבודה קבוצתית מרחוק (real-time collaborative editing).
* קווי תקשורת ייעודיים: שני מודמים בקצב 1200 baud ותמסורת מיקרוגל ליצירת קשר מרוחק למעבדה ב-Menlo Park.
* הקרנת האינטראקציה על גבי מסך גדול בגודל כ-6.7 מטרים באמצעות מקרן אידופור (Eidophor), כך שהקהל יוכל לראות את פעולות אנגלברט ושל הצוות.

## פיתוח המערכת
פרויקט NLS החל כבר בתחילת שנות ה-60 תוך מימון של DARPA (לשעבר ARPA) ו-NASA.. מקור השראה בולט עבור אנגלברט היה המאמר "As We May Think", שנכתב על ידי ונבר בוש במגזין "אטלנטיק", אותו קרא אנגלברט בזמן שהוצב כטכנאי מכ"ם של חיל הים האמריקאי בפיליפינים בשנת 1946. לדעת אנגלברט, על מנת לכוון את החברה לשימוש נכון בידע מדעי שנגזר מהמלחמה, היה צורך לנהל ולפקח טוב יותר על ידע זה. אנגלברט טבע את המונח “bootstrapping” כדי לתאר את תהליך ההתפתחות העצמית של המערכת – המשתמשים תורמים לשיפור המערכת שמרחיבה שוב את היכולת האנושית.

## השפעה והמשך דרך
הטכנולוגיות שהוצגו השפיעו ישירות על פרויקטים כגון Xerox Alto (1973), ובהמשך על אפל מקינטוש ומערכת ההפעלה חלונות של מיקרוסופט. עם זאת, ההשפעה המיידית הייתה מוגבלת; חלק מהחוקרים סברו שהמערכת הקדימה את תקופתה.

## משמעות בשיח הרחב
השם “אם כל המצגות” ניתן בדיעבד לאירוע זה. המצגת נחשבת כיום לאבן דרך מרכזית בהיסטוריה של המחשוב, והוא משקף את היקף ההשפעה והטכנולוגיה שהוצגה בו. ההדגמה סימנה מעבר ממחשוב שהיה מכוון בעיקר למטלות חישוביות - למחשוב אינטראקטיבי, שיתופי, עם ממשק משתמש, עכבר, שיתוף והרבה מעבר לכך.

## קישורים חיצוניים
* וידאו של המצגת
* “1968 Demo Detailed On-screen Outline” – Doug Engelbart Institute
* “The Mother of All Demos” – Lemelson Center

## הערות שוליים

קטגוריה:היסטוריה של המחשוב
פאוהטן אליס

**פאוהטן אליס** (באנגלית: **Powhatan Ellis**; 17 בינואר 1790 – 18 במרץ 1863) היה שופט בבית המשפט העליון של מיסיסיפי, חבר הסנאט של ארצות הברית מטעם מיסיסיפי, ושופט פדרלי בבית המשפט המחוזי הפדרלי למחוז מיסיסיפי.

## ביוגרפיה
### ראשית חייו
אליס נולד ב־17 בינואר 1790 בחוות רד היל שבמחוז אמהרסט, וירג'יניה. בשנת 1809 השלים את לימודיו באקדמיית וושינגטון (כיום אוניברסיטת וושינגטון ולי), בשנת 1810 קיבל תואר ראשון מקולג' דיקינסון, ובשנת 1814 סיים את לימודיו במכללת ויליאם ומרי, שם למד משפטים. הוא הוסמך כעורך דין והחל לעסוק בעריכת דין בעיר לינצ'בורג, וירג'יניה, בין השנים 1813–1814 ושוב בין 1815–1816. בשנת 1814 שירת כלוטננט במשמר הפרובוסט של וירג'יניה (יחידת שיטור צבאי מקומית).

בשנת 1816 עבר אליס לטריטוריית מיסיסיפי, שם עסק בעריכת דין בעיר נטצ'ז, ובהמשך בעיר וינצ'סטר שבטריטוריה (שהפכה למדינת מיסיסיפי ב־10 בדצמבר 1817). בשנים 1817–1818 ושוב בין 1818–1825 כיהן כשופט בבית המשפט העליון של מיסיסיפי.

### כהונתו בסנאט של ארצות הברית
אליס מונה לסנאט של ארצות הברית מטעם המפלגה הג'קסונית כדי למלא את מקומו של הסנאטור דייוויד הולמס שהתפטר, וכיהן מ־28 בספטמבר 1825 עד 28 בינואר 1826, עד שנבחר מחליף קבוע. ניסיונו להיבחר מחדש לא צלח. בהמשך נבחר לסנאט שוב מטעם המפלגה הג'קסונית, וכיהן מ־4 במרץ 1827 עד 16 ביולי 1832, אז התפטר כדי לקבל מינוי שיפוטי פדרלי.

### כהונתו כשופט פדרלי
ב־13 ביולי 1832 מינה אותו הנשיא אנדרו ג'קסון לשופט בבית המשפט המחוזי הפדרלי של מחוז מיסיסיפי, במקומו של השופט פיטר רנדולף שהתפטר. מינויו אושר על ידי הסנאט למחרת היום, והוא קיבל את כתב המינוי באותו יום. הוא כיהן בתפקיד עד 5 בינואר 1836, אז התפטר.

### קריירה מאוחרת ומותו
בשנת 1836 מינה אותו הנשיא ג'קסון לממונה על היחסים של ארצות הברית במקסיקו, תפקיד שבו כיהן מינואר עד דצמבר 1836, אז נסגרה הנציגות.
בהמשך, בשנת 1839, מינה אותו הנשיא מרטין ואן ביורן לשגריר ולשליח מיוחד של ארצות הברית במקסיקו. הוא כיהן בתפקיד זה עד אפריל 1842. לאחר מכן חזר לעסוק בעריכת דין בעיר נטצ'ז, ובהמשך בריצ'מונד בווירג'יניה, שם עבד עד מותו בשנת 1863.

אליס נפטר ב־18 במרץ 1863 בריצ'מונד ונקבר בבית העלמין שוקואו היל בעיר.

### משפחתו והנצחתו
לפי מקור אחד שפורסם בכתב העת המשפטי The Green Bag, אליס היה מצאצאיה של פוקהונטס. בשנת 1833 נישא לאליזה רבקה וין, שנפטרה באביב 1835, ולשניים נולדו שני ילדים.

עיר בשם אליסוויל שבמדינת מיסיסיפי, נקראה על שמו לזכרו.

## קישורים חיצוניים

* 
* 

קטגוריה:אמריקאים ילידי וירג'יניה
קטגוריה:בוגרי מכללת דיקינסון
קטגוריה:בוגרי אוניברסיטת וושינגטון ולי
קטגוריה:חברי הסנאט של ארצות הברית ממיסיסיפי
קטגוריה:שגרירי ארצות הברית במקסיקו
קטגוריה:אמריקאים שנולדו ב-1790
קטגוריה:אמריקאים שנפטרו ב-1863
תומאס באק ריד

**תומאס באק ריד** (באנגלית: **Thomas Buck Reed**; 7 במאי 1787 – 26 בנובמבר 1829) היה פוליטיקאי אמריקאי, אשר כיהן כחבר הסנאט של ארצות הברית מטעם מדינת מיסיסיפי.

## ביוגרפיה
תומאס באק ריד נולד ב־7 במאי 1787 סמוך לעיר לקסינגטון שבמדינת קנטקי. הוא למד בבתי הספר הציבוריים המקומיים ולאחר מכן במכללת ניו ג'רזי (כיום אוניברסיטת פרינסטון). לאחר שהשלים את לימודי המשפטים הוסמך כעורך דין.

בשנת 1808 החל לעסוק בעריכת דין בלקסינגטון, ובשנה שלאחר מכן עבר לעיר נטצ'ז שבמיסיסיפי. בשנת 1811 שימש כפקיד העיר, וב־1813 התמודד ללא הצלחה על תפקיד הנציג של מיסיסיפי בבית הנבחרים של ארצות הברית. בין השנים 1821–1826 כיהן כתובע הכללי של מיסיסיפי.

בשנת 1825 נבחר לבית הנבחרים של מיסיסיפי אך בחר שלא לכהן בו. זמן קצר לאחר מכן נבחר לסנאט של ארצות הברית מטעם הסיעה הג'קסונית כדי למלא את מקומו של הסנאטור דייוויד הולמס שהתפטר, וכיהן מ־28 בינואר 1826 עד 3 במרץ 1827. הוא לא נבחר מחדש באותה שנה, אך ב־1828 נבחר שוב לסנאט, והחל לכהן ב־4 במרץ 1829.

ריד נישא למרגרט אליסון רוס, בתו של בעל המטעים אייזק רוס.

ריד נפטר ב־26 בנובמבר 1829 בעיר לקסינגטון שבקנטקי, ונקבר בבית העלמין הישן של הקהילה הבפטיסטית.

## קישורים חיצוניים
* 
* 

קטגוריה:אמריקאים ילידי קנטקי
קטגוריה:לקסינגטון (קנטקי): אישים
קטגוריה:התובעים הכלליים של  מיסיסיפי
קטגוריה:חברי הסנאט של ארצות הברית ממיסיסיפי
קטגוריה:אמריקאים שנולדו ב-1787
קטגוריה:אמריקאים שנפטרו ב-1829
BDZ (אלבום)

***BDZ*** (קיצור של "בולדוזר") הוא אלבום האולפן היפני הראשון (והשני בסך הכול) של להקת הבנות הדרום קוריאנית טווייס. האלבום יצא לאור ב-12 בספטמבר 2018, על ידי חברת התקליטים Warner Music Japan. האלבום כולל חמישה שירים שיצאו קודם לכן וחמישה שירים חדשים, כולל שיר הנושא שנושא את אותו שם.

מהדורה מחודשת של האלבום, שכללה שיר נוסף, יצאה לאור ב-26 בדצמבר 2018.

## רשימת רצועות

## מיקומי שיא
 

## קישורים חיצוניים

## הערות שוליים

קטגוריה:אלבומי חברת וורנר מיוזיק יפן
קטגוריה:אלבומי טווייס
קטגוריה:אלבומי 2018
קטגוריה:אלבומי אלקטרופופ
נוסעת בעקבות האהבה (שיר)

"**נוסעת בעקבות האהבה**" הוא שיר בביצוע הזמרת הישראלית ורדינה כהן. השיר יצא לאור בפברואר 1987 כסינגל, שנכלל באלבום הבכורה של כהן, "נוסעת בעקבות האהבה", שיצא לאור במרץ 1988. דני רובס כתב, הלחין ועיבד את השיר.

## על השיר
לאחר שחרורה מהצבא לא מצאה כהן חברת תקליטים שתחתים אותה. היא הופיעה כזמרת ליווי של ירדנה ארזי ולמדה מוזיקה. בהמשך החלה לשתף פעולה עם דני רובס. היא הקליטה שירים שכתב והלחין לה, חלקם לאחר שיחות עימה. השירים יצאו לרדיו כסינגלים במשך קרוב לשנתיים עד שהיה מספיק חומר לאלבום, ואותם השירים התקבצו לאלבום הבכורה שלה.

לשיר "נוסעת בעקבות האהבה" הייתה גרסה מוקדמת עם מילים אחרות, שנקראה "מחר אני הולכת לצבא". רובס חשב בתחילה לייעד אותה ללהקת פיקוד המרכז, אך הגרסה הזאת לא מצאה חן בעיניו, והוא חיפש מילים אחרות. ב־2021 סיפרה גלי עטרי שרובס אמר לה ששירהּ "סוף העונה" (1986) שימש לו השראה בכתיבת "נוסעת בעקבות האהבה". ב־2023 אמר רובס שאת הגרסה המוכרת של המילים כתב לכהן לאחר שיחה עימה: 

"נוסעת בעקבות האהבה" היה לשיר המזוהה ביותר עם כהן. הוא השיר היחידי שלה שדורג במצעד שנתי והראשון של רובס, עוד לפני הצלחתו בקריירת הסולו שלו. כשיצא לבסוף האלבום הוא נקרא כשם השיר הבולט מתוכו, "נוסעת בעקבות האהבה".

## קבלת השיר
השיר הוצג ל"מקום בצמרת", מצעד הפזמונים השבועי של רשת ג', ב־17 בפברואר 1987 וצעד שמונה שבועות, עד 28 באפריל 1987, אז יצא מהמצעד. בשיאו הגיע למקום השלישי ב־24 במרץ 1987.

במצעד הפזמונים העברי השנתי לשנת תשמ"ז של רשת ג' השיר דורג במקום ה־44 (בתיקו עם "רק בינתיים" של אילנית).

## מיקומי שיא

## קישורים חיצוניים

## הערות שוליים

קטגוריה:שירי דני רובס
קטגוריה:שירים בעברית
אולכסנדר הרנובסקי

**אולכסנדר אנטוליוביץ' הְרנובסקי** (באוקראינית: **Олександр Анатолійович Грановський**, בישראל מוכר גם בשמו בתעתיק הרוסי: **אלכסנדר גרנובסקי**; נולד ב-11 במרץ 1976) הוא כדורגלן עבר ומאמן כדורגל יהודי–אוקראיני המאמן את הפועל עירוני עפולה.

## קריירה
הרנובסקי החל את קריירת המשחק שלו ב-1992 בקבוצת צ'רנומורץ אודסה והוצב בתפקיד מגן. לאורך הקריירה אשר נמשכה כ-17 שנים שיחק במספר קבוצות בולטות כגון: ספרטק מוסקבה, רובין קאזאן, מטאליסט חרקיב, וסלביה פראג.

ב-2012 החל בקריירת אימון, ושימש עוזר מאמן בקבוצות שונות ועמן ניתן למנות את באטה בוריסוב,נבחרת בלארוס בכדורגל עד גיל 19 ו-LNZ צ'רקאסי. בשנים 2020–2021 אימן את קבוצת הנוער של הפועל נוף הגליל ואז עבר בליגה האוקראינית כעוזר מאמן בלבוב וצ'רקאסי וב-3 בנובמבר 2025 מונה למאמן הפועל עפולה. , על מנת לייצב את הקבוצה.

## קישורים חיצוניים

## הערות שוליים

קטגוריה:מגני כדורגל אוקראינים
קטגוריה:כדורגלני צ'רנומורץ אודסה
קטגוריה:כדורגלני קריוובס
קטגוריה:כדורגלני ספרטק מוסקבה
קטגוריה:כדורגלני נבחרת אוקראינה
קטגוריה:כדורגלני קרפטי לבוב
קטגוריה:כדורגלני רובין קאזאן
קטגוריה:כדורגלני מטאליסט חרקיב
קטגוריה:כדורגלני סלביה פראג
קטגוריה:מאמני כדורגל אוקראינים
קטגוריה:מאמני הפועל נוף הגליל
קטגוריה:מאמני הפועל עפולה
קטגוריה:אוקראינים שנולדו ב-1976
מנזר סטרטה פלורידה

**מנזר סטרטה פלורידה** (בוולשית: **Abaty Ystrad Fflur**; ) היה מנזר ציסטריאני על נהר הפליר (שעל שמו נקרא), סמוך לפונטרידפנדיגיד, קרדיגיון, ויילס.

המנזר היה אחד מהאתרים הדתיים המרכזיים והחשובים בוויילס במהלך ימי הביניים, שני רק לקתדרלת סנט דייווידס. סטרטה פלורידה הפכה לאורך כמעט 400 שנות קיומה למרכז דתי, פוליטי, אך גם למעוז של תרבות והשכלה ולשית, במיוחד לאחר שהמרכז הדתי בסנט דייווידס נפל לידי אדונויות הספר הוולשי הנורמנים במהלך המאה ה-12. המנזר ביטא באופן מסוים את הלב הפועם של התרבות והעם הוולשי העצמאי, הוא פורק ב-1539 כחלק מפירוק המנזרים ברחבי בריטניה, בתקופה בה גם הוחל באופן רשמי החוק האנגלי על ויילס ועצמאותה הסתיימה באופן רשמי.

## היסטוריה
ראשיתו של המנזר בשנת 1164, כאשר נוסד על ידי האציל הנורמני רוברט פיץ סטיבן. קהילת הנזירים הציסטרציאנית הראשונה הגיעה למקום ממנזר ויטלנד שבמחוז קרמרת'נשייר, והחלה בבניית המנזר על גדות נהר הפליר (Afon Fflur), שממנו נגזר שמו הלטיני של האתר, סטרטה פלורידה, "עמק הפרחים". זמן קצר לאחר מכן השתלט על האזור הנסיך הוולשי ריס אפ גריפיד', והוא הפך לפטרון המרכזי של המנזר, העניק לו שטחי אדמה נרחבים וחיזק את קשריו עם האצולה הוולשית.

בחסות ריס ויורשיו הפך סטרטה פלורידה למרכז תרבותי ופוליטי חשוב בוויילס של ימי הביניים. בשנת 1184 העניק ריס כתב זכויות חדש שהעביר את המנזר למיקומו הנוכחי, שם נמשכה הבנייה באיטיות והושלמה ברובה בסוף המאה ה-13. המנזר נחנך רשמית בשנת 1201, אך עבודות הרחבה ושיפורים נמשכו במשך עשרות שנים נוספות. סטרטה פלורידה שלטה ברשת רחבה של חוות מונסטיות (Granges) ברחבי ויילס, אשר הבטיחו את יציבותה הכלכלית באמצעות גידול צאן ובקר. עושרה אפשר לה לייסד שני מנזרי-בת, בל'אנטרנם ובאברקונווי, ולשמש מקום קבורה לאחד-עשר נסיכים מבית דינוור מממלכת דהייברת', דבר שחיזק את מעמדה כאתר מנוחת קודש לבני האצולה הוולשית.

חשיבותו של סטרטה פלורידה לא הוגבלה לדת ולפוליטיקה בלבד. המנזר היה אחד המרכזים העיקריים של הספרות וההשכלה הוולשית, ונודע כמקום שבו נערך ותורגם החיבור הכרוניקלי החשוב "דברי ימי הנסיכים" (Brut y Tywysogion), מקור היסטורי ראשוני חשוב להבנת ימי הביניים בוויילס. על פי המסורת, המשורר הידוע דַווִיד' אפ גווילם (Dafydd ap Gwilym) נקבר אף הוא בתחומי המנזר, עובדה שהוסיפה להאדיר את מעמדו הספרותי.

בראשית המאה ה-15, עם פרוץ מרד אווין גלינדור נגד הכתר האנגלי, מצא עצמו המנזר בלב הסערה. בשנת 1401 החרים המלך האנגלי הנרי הרביעי את המקום לאחר שראה בנזיריו תומכים במורדים הוולשים. הנזירים גורשו, המבנים נשדדו, והמנזר שימש כבסיס צבאי של הכתר האנגלי במערכה נגד תומכי גלינדוּר. השליטה האנגלית נמשכה גם במהלך מסעות צבאיים נוספים בשנים 1407 ו-1415, עד שהמקום הוחזר לידי המסדר הציסטרציאני לאחר דיכוי המרד. הקהילה המנזרית המשיכה לפעול עד לפירוק המנזרים בתקופת המלך הנרי השמיני בשנת 1539. לאחר מכן הידרדרו מבני המנזר בהדרגה לחורבות, אך האתר נותר מוקד עניין בשל קבורותיו, חשיבותו ההיסטורית ושרידי האדריכלות הגותית שבו, בהם שער האבן המעוטר המוכר שלו.

מנזר סטרטה פלורידה נחשב כיום לאתר מפתח להבנת חיי הרוח, הפוליטיקה והספרות בוויילס של ימי הביניים, ולסמל לעמידותו של המסדר הציסטרציאני ולזהות הלאומית הוולשית.

## ראו גם
* סנט דייווידס
* מנזר טינטרן
* ממלכת דהייברת'

## קישורים חיצוניים

* 

## הערות שוליים

קטגוריה:קרדיגיון
קטגוריה:Cadw
קטגוריה:ויילס: מבנים רשומים דרגה I
קטגוריה:הממלכה המאוחדת: מנזרים